**ДО**

**ОБЩИНСКИ СЪВЕТ НА**

**ОБЩИНА EЛХОВО**

**ПРЕДЛОЖЕНИЕ**

***От***

***Петър Гендов – Кмет на Община Елхово***

**ОТНОСНО: Програма по енергийна ефективност на Община Елхово за периода 2025-2030 г.**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Представям на Вашето внимание, за одобрение, проект на Програма по енергийна ефективност на Община Елхово за периода 2025-2030 г.

Изготвянето на Програмата е възложено в изпълнение на разпоредбта на чл. 12, ал. 2 от Закона за енергийната ефективност, съгласно която държавните и местните органи са задължени да изготвят програми по енергийна ефективност. Програмите по енергийна ефективност се разработват при отчитане на стратегическите цели и приоритети на интегрираните териториални стратегии за развитие на съответните региони за планиране от ниво 2 по [чл. 4, ал. 3 от Закона за регионалното развитие](https://web.apis.bg/p.php?i=296758&b=0#p42726555) и перспективите им за устойчиво икономическо развитие. В тази връзка, подготвената Програма по енергийна ефективност на Община Елхово e синхронизирана с Плана за интегрирано развитие на Общината за периода 2021-2027 г.

Заложените инвестиционни намерения/ проектни идеи в областта на енергийната ефективност в Приложение 1А към Плана за интегрирано развитие на Община Елхово за периода 2021-2027 г. са, както следва:

|  |  |  |  |  |  |
| --- | --- | --- | --- | --- | --- |
| **Приоритет** | **Мярка** | **Проекти** | **Проектна готовност** | **Индикативен срок за изпълнение** | **Общо индикативен бюджет за изпълнение на проектната идея**  **(в хил. лв.)** |
| **Приоритет 3. Развитие и модернизация на техническата и благоустройствена инфраструктура и опазване на околната среда** | 3.4. Подобряване на енергийната ефективност и използване на възобновяеми източници на енергия | Повишаване на енергийната ефективност на 3 броя жилищни сгради в град Елхово (МЖС ул. “Сан Стефано” № 2; ул. “Сан Стефано” № 4; ул. “Търговска“ № 99;) | Проектна идея | До 2027 г. | 1 497.00 |
| **Приоритет 3. Развитие и модернизация на техническата и благоустройствена инфраструктура и опазване на околната среда** | 3.4. Подобряване на енергийната ефективност и използване на възобновяеми източници на енергия | Повишаване енергийната ефективност на жилищни сгради в град Елхово ( ул. “Трети март ” № 106 ; ул. “Александър Стамболийски” № 92; ул. “Търговска“ № 101; ул. Янчо Бакалов № 4) | Проектна идея | До 2027 г. | 1 499.00 |
| **Приоритет 3. Развитие и модернизация на техническата и благоустройствена инфраструктура и опазване на околната среда** | 3.4. Подобряване на енергийната ефективност и използване на възобновяеми източници на енергия | Повишаване на енергийната ефективност на 67 многофамилни жилищни сгради | Проектна идея | До 2027 г. | 23 000.00 |
| **Приоритет 3. Развитие и модернизация на техническата и благоустройствена инфраструктура и опазване на околната среда** | 3.4. Подобряване на енергийната ефективност и използване на възобновяеми източници на енергия | Повишаване на енергийната ефективност на публичната инфраструктура (Районен съд Елхово, Дирекция Бюро по труда, Административна сграда на ул. Търговска 61-63, Център за настаняване на чужденци Елхово, РДГП Елхово) | Проектна идея | До 2027 г. | 2 468.00 |
| **Приоритет 3. Развитие и модернизация на техническата и благоустройствена инфраструктура и опазване на околната среда** | 3.4. Подобряване на енергийната ефективност и използване на възобновяеми източници на енергия | Изграждане на енергийно ефективно улично и /или парково осветление | Проектна идея | До 2027 г. | 2 700.00 |

*Източник: План за интегрирано разитие на Община Елхово за периода 2021-2027 г.*

При разработването на Програмите за енергийна ефективност се прилага методът на приоритетните целеви групи, като се разглеждат нуждите на групи крайни потребители със сравним модел на потребление на енергията.

Изборът на целеви групи се извършва след преценка на направените разходи за енергия в натурално и стойностно изражение, потенциала за реализиране на икономии, социалната значимост, нивото на комфорт, степента на влияние на структурите на администрацията, желанието на отделните структури към Общината и др.

Възможностите за реализиране на проекти за енергийна ефективност в Община Елхово се насочват в три сектора:

*1-ви сектор* **"Сграден фонд"**с целеви групи-детски градини,училища, читалища, социални домове и административни сгради;

*2-ри сектор* **"Услуги"**с целеви групи *„О*светление в административните сгради“ и „Улично осветление“;

*3-ти сектор* **"Възобновяеми източници на енергия"**.

Основнацел на Програмата по енергийна ефективност на Община Елхово за периода 2025 -2030 г. е да бъдат идентифицирани обектите на интервенция с висок приоритет, в които реализацията на проекти за въвеждане на енергоспестяващи мерки ще бъдат с най-голям потенциал за постигане на преки ползи по отношение на спестяване на потребна и първична енергия и намаляване на емисии на парникови газове.

Обхватът на Програмата е насочен както към въздействия в сградния фонд – собственост на Община Елхово, така и към останалите сфери на дейност на Общината, като институция на местната власт.

Първостепенна цел в областта на енергийната ефективност за Община Елхово е привеждането на сградния фонд в съответствие с изискванията на нормативната уредба по отношение на клас на енергопотребление /повишаване на енергийните характеристики/ и съответно – постигане на максималния възможен ефект по отношение на консумацията на енергия в сградите. Приоритетните за Общината проекти следва да бъдат определени на база на специфичното потребление на първична енергия, съотнесено към единица площ.

Целевите групи приоритетни сгради, към които следва да бъдат отнесени енергоспестяващите мерки са, както следва:

* 1. Приоритетни сгради за внедряване на мерки за енергийна ефективност в сферата на образованието;
  2. Приоритетни сгради за внедряване на мерки за енергийна ефективност в сферата на здравеопазването и социалното дело;
  3. Приоритетни административни сгради за внедряване на мерки за енергийна ефективност;
  4. Приоритетни сгради за саниране в областта на спорта;
  5. Приоритетни сгради за саниране в областта на културата.

Приоритетен за Община Елхово е и проектът за рехабилитация и модернизация на системите за външно изкуствено улично осветление. Проектът предвижда подмяна на лампи на всички общо 4070 осветителни точки в населените места на Общината.

Политиката на Община Елхово по отношение на енергийната ефективност се базира на основните изисквания на българското и европейското законодателство в тази област.

Община Елхово има следните цели:

* намаляване бюджетните разходи за енергия;
* намаляване на бюджетните разходи за горива и енергия от тези горива;
* намаляване на замърсяването на околната среда - намаляване на вредните емисии в атмосферата;
* подобряване на качеството на енергийните услуги;
* реновиране на съществуваща инфраструктура, енергоспестяващо улично осветление и изграждане/ монтаж на нови инсталации за оползотворяване на енергията от възобновяеми източници.

**Подцели:**

***1. Основен ремонт и въвеждане на енергоспестяващи мерки на обществени сгради, включващи изпълнението на следните дейности и мерки за повишаване на енергийната ефективност:***

* извършване на обследване за енергийна ефективност на обществени общински сгради в експлоатация, с обща разгъната площ над 250 кв.м. /по аргумент от чл. 38, ал. 1 от Закона за енергийната ефективност/;
* изолация на външни стени;
* изолация на под;
* изолация на покрив;
* подмяна на дограма;
* енергоспестяващи мерки по котелни инсталации;
* енергоспестяващи мерки по прибори за измерване, контрол и управление;
* енергоспестяващи мерки по сградни инсталации.

***2. Намаляване разходите за енергия в сгради и системи – общинска собственост, чрез:***

- реконструкция на съществуващи отоплителни инсталации и изграждане на нови такива;

* внедряване на енергоспестяващи технологии и мерки в системите за вътрешно осветление на сгради, както и в системите за външно изкуствено улично и парково осветление.

***3. Повишаване нивото на:***

* познание по енергиен мениджмънт на специалисти от общинската администрация;
* информираност, култура и знания в областта на енергийната ефективност на ръководния персонал на общинските обекти;
* експертния потенциал на специалисти в общинската администрация за разработване и реализиране на проекти по енергийна ефективност;
* професионалната квалификация на експлоатиращия персонал.

Предвид гореизложеното, предлагам на Общинския съвет - Елхово да приеме следното

**Р Е Ш Е Н И Е:**

На основание чл. 12, ал. 2 и чл. 68, ал. 2, т. 6 от Закона за енергийната ефективност, чл. 21, ал. 1, т. 12 от ЗМСМА и чл. 7, ал. 1, т. 1 б. „а“ от Наредба № Е-РД-16-647 от 15.12.2015 г. на министъра на енергетиката за определяне на съдържанието, структурата, условията и реда за набиране и предоставяне на информация, Общинския съвет – Елхово:

1.Приема Програма по енергийна ефективност на Община Елхово за периода 2025-2030 г.;

2.Възлага на кмета на Община Елхово да предостави в Агенция за устойчиво енергийно развитие нормативно регламентираната информация за приетата по т. 1 Програма.

С уважение,

**ПЕТЪР ГЕНДОВ**

***Кмет***

Съгласувал: Съгласувал:

Къню Кънев – Началник отдел ТСУСЕ Лидия Кръстева - юрисконсулт

Изготвил:

инж.Димитринка Налбантова -ст.експерт